SESONGAVSLUTNING 2021 I STEINKJER FIK.

Onsdag 8/12-21 arrangerte styret Steinkjer FIK sesongavslutning i personalrommet på SVGS.   
Det ble servert pizza og drikke, leder Liv Karin orienterte om aktivitetene i klubben, og det ble delt ut hederspriser for siste året. Til slutt ble det en 30-spørsmåls-quiz på Kahoot ved Hans F.

Det ble en flott avslutning på et godt år for Steinkjer FIK. Et oppmøte på ca 40 aktive, ledere, trenere og foresatte vitner om god aktivitet i klubben. Utøvere på landslinja var også invitert.  
Nedenfor kan du se de som fikk årets hederspriser. I tillegg fikk trenerne i klubben (Marie, Trond Olav, Toril, Henrik, Sigrid, Simen og Hans) et gavekort hver som takk for god innsats i året som gikk. Marie fikk i tillegg årets rollemodell-pris, en velfortjent hyllest til treneren i framerunning.

**Hederspriser for sesongen 2021:**

**Glassblokk Jenter 11-14 år**

**Kaja Sormul Aas f. 2008. Beste resultat: 60m med tida 8,67 – 927 Tyrvingpoeng.**

**Glassblokk Gutter 11-14 år**

**Jonas Belbo Lagestad f. 2009. Beste resultat: 600 m med tida 1,42,79 – 901 Tyrvingpoeng.**

**Ungdomspokal Jenter 15-19 år**

**Ella Luktvasslimo f. 2004. Beste resultat: 200m med tida 27,30 – 890 Tyrvingpoeng.  
Ikke mottatt Ungdomspokal tidligere.**

**Ungdomspokal Gutter 15-19 år**

**Bastian Elnan Aurstad f. 2005. Beste resultat: 300 m med tida 34,03 – 1214 Tyrvingpoeng.**

**Bastian har 1213 Tyrvingpoeng på 400 m med tida 47,17 fra NM i Kristiansand, og 1212 Tyrvingpoeng på 300 m hekk med 37,19.**

**Bastian deltar på samlingene til landslaget U20 sprint, hekk.**

**Junior/Seniorpokal 20 år og eldre**

**Mathias Flak f. 1999, kretsrekord på 5000 m med 13.58.55, 924 poeng.**

**Deltagelse i U23-EM på 5000 m, Nordisk mesterskap terrengløp menn senior, kommende helgs EM terrengløp i Dublin U23.**

**Årets rollemodell: Marie Aune Bardal**

**Marie er trener og organisator for FrameRunner-gruppa, i tillegg til å være utøver selv.**

**Marie utmerker seg også gjennom det hun har gjort utenfor friidrettsbanen; eksempelvis gjennomføring av alle Ti på Topp-turer og studier. Marie setter seg mål, har gjennomføringsevne, og viser at alt er mulig!**